Άντριου Αστχάλτερ

Ο Άντριου Αστχάλτερ (αγγλικά : Andrew W. Asthalter) ήταν Αμερικανός αθλητής και μέλος της οργάνωσης Νήαρ Ήστ ("Ίδρυμα Εγγύς Ανατολής" - Near East Foundation). Σε λίστες αγωνιζόμενων αθλητών αναφέρεται σαν A. W. Asthalter.

Γεννήθηκε στο Μουσκατίν (Muscatine) της Αϊόβα και ήταν γιος του Τζέικομπ Αστχάλτερ ενώ είχε άλλα τρία αδέλφιαThe Muscatine Journal and News-Tribune from Muscatine, Iowa · Page 2. 

Ο Ασταχάτερ εντάχτηκε στο ίδρυμα Εγγύς Ανατολής. Κατά την διαμονή του στο Σκάρντειλ της πολιτείας της Νέας Υόρκης την τριετία 1928-1931Historical Newspapers, Εφημερίδα Scarsdale Inquirer, Αρ. φύλλου 45, 14 Δεκεμβρίου 1934 ασχολήθηκε με τον αθλητισμό, γκολφ και αντισφαίριση, και ήταν μέλος του τοπικού αθλητικού συλλόγου "Ardsley Country Club". Αργότερα εξελίχθηκε σε διευθυντή του τμήματος ευημερίας και της ψυχαγωγίας του ιδρύματος. Το 1931 ήρθε με το ίδρυμα στην Ελλάδα για να προσφέρει βοήθεια στους πρόσφυγες της Μικρασιατικής καταστροφής και παρέμεινε μέχρι το 1934. Στη Νήαρ Ηστ Καισαριανής ήταν διευθυντής του Γυμναστηρίου της και αντιπρόεδρος στο διοικητικό συμβούλιο, ενώ χρημάτισε και διαιτητής σε αγώνες αντισφαίρισηςΑθλητικά Χρονικά, φύλλο 16/5/1932.

Κατά την παραμονή του στην Ελλάδα αγωνίστηκε στο Ελληνικό πρωτάθλημα αντισφαίρισης, όπου στο διπλό αντρών ήταν πρώτος το 1932 με συμπαίκτη τον Ορέστη ΓαραντζιώτηΕλευθέριου Σκιαδά, 100 χρόνια Όμιλος Αντισφαίρισης Αθηνών 1895-1995, Μικρός Ρωμηός Ε.Π.Ε., ISBN 960-85466-2-1, σελ. 391 και δεύτερος το 1933 με συμπαίκτη τον Παντελή ΠαπαδόπουλοΑθλητικά Χρονικά, φύλο 22 Απριλίου 1933 . Το 1934 έφτασε στα προημιτελικά του μονού όπου αποκλείστηκε από τον Αύγουστο Ζερλέντη. Νικητής του κυπέλλου Χαροκόπου στο διπλό αντρών το 1931 και το 1932 με συμπαίκτη τον Στέφανο Ξύδη''Αθλητικά Χρονικά, φύλο 4/12/1932''Αθλητικά Χρονικά, φύλο 9/12/1932.

Έζησε πολλά χρόνια στην Ευρώπη όπου αγωνίστηκε σε πολλά τουρνουά αντισφαίρισης εκπροσωπώντας την ιδιαίτερη πατρίδα του τις ΗΠΑ. Το 1919 συμμετείχε στο βρετανικό τουρνουά του Κουίνς κλαμπ όπου αποκλείστηκε στον τρίτο γύροtennis archives,A. W. Asthalter . 

Στο τουρνουά του Γουίμπλετον συμμετείχε στο μονό το 1919, 1920 και 1922, στο διπλό αντρών το 1919, 1921, 1922 και το 1927, στο μικτό το 1922 και το 1923 όπου σε όλες τις συμμετοχές του αποκλείστηκε στον πρώτο ή στον δεύτερο γύροAW Asthalter - The Championships, Wimbledon 2016 . Το 1930 συμμετείχε στο Γαλικό πρωτάθλημα και στην κατηγορία άνω των 40 όπου αποκλείστηκε στον δεύτερο γύρο.

 Παραπομπές 

Κατηγορία:Αμερικανοί αθλητές της αντισφαίρισης
Κατηγορία:Αμερικανοί αθλητές του γκολφ
Κατηγορία:Διαιτητές αντισφαίρισης